Ngamio ežeras

Ngamio ežeras (angl. Lake Ngami) – nenuotakus ežeras Botsvanoje, į šiaurę nuo Kalahario dykumos. Ežerą sezoniškai papildo Okavango upė per Okavango deltą. Ngamio ežeras išnykusio senovinio Makgadikgadžio ežero fragmentas. Nepaisant, kad ežeras nuolat mažėja nuo 1980 m., jis išlieka labai svarbi natūrali aplinka laukiniams paukščiams ir gyvūnams. Ngamio ežerą XIX–XX a. lankė daug žymių žmonių. 1849 m. Deividas Livingstonas ežerą apibūdino kaip „tviskantį ežerą, apie 80 mylių ilgio ir 20 mylių pločo“. Taip pat jis paminėjo ir keistus vietinius žmones. XIX a. vid.. ežerą lankė Čarlzas Džonas Andersonas ir Frederikas Tomasas Grinas. Frederikas Lagardas vedė prie ežero britų ekspediciją 1896 m. Arnoldas Veinholdas Hodsonas lankėsi šiose apylinkėse jo kelionės metu iš Serovės link Viktorijos krioklio 1906 m.